Gravenieku Elkas kalns
Gravenieku Elkas kalns jeb Gravenieku Elku kalns ir sena kulta vieta, vietējas nozīmes arheoloģiskais piemineklis Dienvidkurzemes novada Bunkas pagasta ziemeļaustrumos, Vārtājas upes kreisajā krastā. Kalns apaudzis ar jauktu koku mežu. Kalna augstākajā daļā 30 x 60 metrus liels plakums. Dienvidu pusē samanāmas terases pazīmes. Kalns apmēram 6 metrus augsts attiecībā pret apkārtni, bet attiecībā pret Vārtājas upi, ievērojami augstāks. Vietējie iedzīvotāji kalna apkārtni dēvē par Elkuzemi.